**แบบบันทึกองค์ความรู้**

**๑. ชื่อความรู้** เทคนิคการส่งเสริมสัมมาชีพชุมชนเดื่อนอก หมู่ที่ ๙

ตำบลตาอุด อำเภอขุขันธ์ จังหวัดศรีสะเกษ

**๒. เจ้าขององค์ความรู้** นางสาวสุทธิกานต์ สุทธิ ตำแหน่งนักวิชาการพัฒนาชุมชนปฏิบัติการ

สังกัดสำนักงานพัฒนาชุมชนอำเภอขุขันธ์

จังหวัดศรีสะเกษ

**๓. ความเป็นมาและความสำคัญ**

แผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560-2564) ได้กำหนดยุทธศาสตร์การสร้างความเป็นธรรมลดความเหลื่อมล้ำในสังคมเป็น 1 ใน 10 ยุทธศาสตร์การพัฒนาตามแผนฯ และรัฐบาลได้กำหนดนโยบายการบริหารราชการแผ่นดิน จำนวน 11 ด้าน ซึ่งมีนโยบายการลดความเหลื่อมล้ำของสังคมและการสร้างโอกาสเข้าถึงบริการของรัฐเป็นหนึ่งในนโยบายสำคัญ ที่มุ่งหวังแก้ไขปัญหาเกี่ยวกับปากท้องของประชาชนในระดับล่างที่เป็นคนส่วนใหญ่ของประเทศ โดยมีแผนงานที่สำคัญ คือ แผนงานการพัฒนาเศรษฐกิจฐานรากและชุมชนเข้มแข็ง

สถานการณ์ปัจจุบันการประกอบอาชีพของประชาชนภาคการเกษตรของบ้านเดื่อนอก หมู่ที่ ๙ ตำบล ตาอุด อำเภอขุขันธ์ จังหวัดศรีสะเกษ มีภาวะความเสี่ยงของอาชีพภาคเกษตรกรรมที่เกิดจากการประกอบอาชีพแบบดั้งเดิม คือ การทำการเกษตร ที่มีต้นทุนในการผลิตสูง แต่เมื่อนำผลผลิตมาขายได้ราคาที่ต่ำมาก ทำให้คนในชุมชนต้องแบกรับภาระค่าใช้จ่ายที่สูงมาก รายได้ไม่คุ้มกับเงินที่ลงทุน จุดแข็งของชุมชนบ้านเดื่อนอก คือ หลังฤดูกาลเก็บเกี่ยวเสร็จ ชาวบ้านจะพากันปลูกพืชผักสวนครัวขาย เช่น ปลูกข้าวโพด ปลูกถั่ว ปลูกพริก ปลูกยาสูบ ปลูกแตงกวา ปลูกฟักทอง เป็นต้น จุดอ่อน คือ ขาดการรวมตัวกันเป็นกลุ่มอาชีพ ส่วนใหญ่ดำเนินการแยกเป็นครัวเรือน ทำใคร ทำมัน ทำให้ขาดอำนาจในการต่อรอง หาแหล่งในการจำหน่ายค่อนข้างยากเพราะชุมชนจะปลูกพืชประเภทเดี่ยวกันเยอะ ไม่มีการนำผลผลิตมาแปรรูป ถึงแม้ว่าในหมู่บ้านมีปราชญ์ชุมชนด้านอาชีพที่เชี่ยวชาญและประสบผลสำเร็จในการประกอบอาชีพด้านต่าง ๆ อยู่ในหมู่บ้าน/ชุมชน แต่มีส่วนน้อยที่สามารถถ่ายทอดให้คนอื่นนำไปทำตามให้สำเร็จได้ และยังไม่มีผู้มีความรู้ในการแปรรูปผลิตภัณฑ์ ทางด้านการเกษตร ดังนั้น การมุ่งเน้นที่การยกระดับเศรษฐกิจฐานราก นั่นคือ **“รายได้”** ที่ต้องทำให้ชุมชนมีรายได้เพิ่มขึ้น โดยการสร้างอาชีพจึงเป็นที่มาของ **“สัมมาชีพชุมชน”** มีโอกาสในการเรียนรู้และพัฒนาอาชีพให้เกิดสัมมาชีพชุมชนเพื่อสร้างรายได้ ที่ส่งผลให้เศรษฐกิจฐานรากเติบโตไปได้อย่างมีคุณภาพ

**๔. กระบวนการ/วิธีการ/เทคนิค/ข้อพึงระวัง**

**กระบวนการ/วิธีการ**

1. ศึกษาแนวทางการดำเนินกิจกรรม/โครงการส่งเสริมการสร้างสัมมาชีพชุมชน

2. กำหนดแผนงานการดำเนินกิจกรรม/โครงการให้ชัดเจน

3. ประสานความร่วมมือผู้นำชุมชนสัมมาชีพและปราชญ์ชุมชน ตลอดจนผู้นำชุมชน ประธานกลุ่มองค์กร และภาคีการพัฒนาในการให้การสนับสนุนการดำเนินโครงการ

4. จัดเวทีประชุมชี้แจงสร้างความเข้าใจให้กับกลุ่มเป้าหมายที่เข้าร่วมโครงการและผู้ที่มีส่วนเกี่ยวข้องในการขับเคลื่อนการดำเนินงาน เพื่อร่วมกันกำหนดแนวทางการและเป้าหมายการดำเนินงาน

5. ให้การสนับสนุนกิจกรรมตามที่ปราชญ์ชุมชนได้เตรียมจัดเตรียมไว้และครัวเรือนเป้าหมายให้ความสนใจผ่านกระบวนการถ่ายทอดและแลกเปลี่ยนเรียนรู้และผ่านระบบเครือข่ายออนไลน์

6. ศึกษาดูงานการส่งเสริมการพัฒนาอาชีพจากกลุ่ม/องค์กร หรือหมู่บ้านที่ประสบความสำเร็จ หรือเป็นศูนย์เรียนรู้ในการสร้างงานสร้างอาชีพของหมู่บ้านชุมชนอื่นๆ

7. เสริมสร้างและสนับสนุนกระบวนการบริหารจัดการดำเนินงานสัมมาชีพในรูปแบบกลุ่มอาชีพ เพื่อให้เกิดความยั่งยืนและต่อเนื่อง

8. ส่งเสริมและสนับสนุนวัสดุในการสาธิตอาชีพตามแผนงาน

9. ติดตามให้การสนับสนุนและเยี่ยมเยียนให้กำลังใจกลุ่มเป้าหมายสัมมาชีพอย่างต่อเนื่อง

10. สรุปและประเมินผลการดำเนินโครงการ

**เทคนิค/ข้อพึงระวัง**

¤ การจัดเวทีประชาคมเพื่อสร้างกระบวนการเรียนรู้

¤ ใช้กระบวนการแลกเปลี่ยนเรียนรู้แบบมีส่วนร่วมในการดำเนินการ

¤ ใช้เทคนิค A.I.C. เพื่อให้กลุ่มเป้าหมายมองเห็นสถานการณ์การประกอบอาชีพของชุมชนในอดีต ปัจจุบัน และแนวโน้มที่อยากให้เกิดขึ้นในอนาคต

¤ ใช้ภาษาท้องถิ่นในการสื่อสาร ที่สามารถเข้าใจได้ง่าย

¤ ร่วมติดตามและสนับสนุนการดำเนินการขับเคลื่อนกิจกรรมอย่างใกล้ชิดและต่อเนื่องเพื่อคอยให้

คำแนะนำปรึกษา

¤ การติดตามประเมินผลการประกอบสัมมาชีพอย่างสม่ำเสมอ เพื่อวัดความสําเร็จของการดําเนินงาน

และพัฒนาอาชีพ ตามแผนงาน โครงการกิจกรรม ที่เปนประโยชนตอครัวเรือนสัมมาชีพ

**๕. ผลของการสร้างสัมมาชีพชุมชน**

5.1 รักษาสภาพความเป็นหมู่บ้านเศรษฐกิจพอเพียงต้นแบบ

5.2 ขยายผลครัวเรือนสัมมาชีพ

5.3 มีการจัดตั้งกลุ่มออมทรัพย์ออมทรัพย์เพื่อการผลิต

5.4 สนับสนุนการประกอบอาชีพเสริม รวมกันจัดตั้งกลุ่มเกษตรกรปลูกพืชผักผสมผสาน

ครัวเรือนสัมมาชีพเกิดการเรียนรู้ และพัฒนาตนเองมุ่งสู่การเกิดกิจกรรม 3 มี 2 ไม่

🎔 มีสัมมาชีพ

- ครัวเรือนประสบผลสำเร็จในการประกอบสัมมาชีพสามารถเป็นแบบอย่างได้

- ครัวเรือนมีการจัดทำบัญชีครัวเรือน

- ครัวเรือนมีการออม

🎔 มีความสัมพันธ์ที่ดี

- สมาชิกในครัวเรือนมีวิถีชีวิตประชาธิปไตยและทำกิจกรรมร่วมกันอย่างสม่ำเสมอ

- สมาชิกในครัวเรือนไม่มีการใช้ความรุนแรง

- สมาชิกในครัวเรือนเป็นสมาชิกกลุ่ม องค์กร ในชุมชนอย่างน้อย 1 กลุ่ม/องค์กร

🎔 มีสภาพแวดล้อมเหมาะสม

- มีป้ายครัวเรือนและจัดระเบียบบ้านให้สะอาดถูกสุขลักษณะ

- มีการบริหารจัดการขยะอย่างเหมาะสมไม่เป็นมลพิษต่อสิ่งแวดล้อม

- มีส่วนร่วมในกิจกรรมอนุรักษ์ทรัพยากรธรรมชาติและสิ่งแวดล้อมหรือสาธารณประโยชน์

🎔 ไม่ติดยาเสพติด

- สมาชิกในครัวเรือนไม่เกี่ยวข้องกับยาเสพติด และอบายมุขอื่น ๆ

🎔 ไม่มีหนี้นอกระบบ

- สมาชิกในครัวเรือนไม่มีการกู้ยืมเงินนอกระบบ และไม่มีหนี้สินล้นพ้นตัว

**6. ปัจจัยแห่งความสำเร็จ**

1. ศึกษาคู่มือแนวทางในการส่งเสริมการสร้างสัมมาชีพชุมชนให้ครบถ้วนและชัดเจน

2. คัดเลือกผู้นำสัมมาชีพและปราชญ์ชุมชนที่มีความรู้ความสามารถและประสบผลสำเร็จในการประกอบอาชีพในหมู่บ้านชุมชน

3. ความมุ่งมั่น (Drive) การมุ่งมั่น เป็นหัวใจสำคัญประการแรกที่ทุกคนต้องประพฤติปฏิบัติ เมื่อมีความเพียรอยู่ที่ไหน ความสำเร็จย่อมอยู่ที่นั่น

4. ติดตามให้การส่งเสริมและสนับสนุนการดำเนินกิจกรรมสัมมาชีพอย่างต่อเนื่อง

🎔🎔🎔🎔🎔🎔🎔🎔🎔🎔🎔🎔🎔

**ภาพกิจกรรมการดำเนินโครงการส่งเสริมการสร้างสัมมาชีพชุมชนในระดับหมู่บ้าน**

**บ้านเดื่อนอก หมู่ที่ ๘ ตำบลตาอุด อำเภอขุขันธ์ จังหวัดศรีสะเกษ**



**ภาพกิจกรรมการดำเนินโครงการส่งเสริมการสร้างสัมมาชีพชุมชนในระดับหมู่บ้าน**

**บ้านเดื่อนอก หมู่ที่ ๘ ตำบลตาอุด อำเภอขุขันธ์ จังหวัดศรีสะเกษ**

 